Thorning afviser at møde op til NSA-samråd | Information\nHelle Thorning oplyser, at det er fast praksis, at det er den/de ansvarlige ministre, der svarer på spørgsmål fra Folketinget. Dermed ikke hende, der går i samråd om NSA-spionagen\nDet er Justitsministeriet og Forsvarsministeriets ansvarsområde, siger statsminister Helle Thorning-Schmidt til Information, som begrundelse for ikke at møde personligt op til et samråd om den amerikanske efterretningstjeneste NSA’s spionage mod COP15-klimaforhandlingerne og topmødet i København i 2009.\n»Statsministeriet kan oplyse, at det er fast praksis, at det er den/de ansvarlige ministre, der svarer på spørgsmål fra Folketinget. Sådan var det også før, denne regering trådte til,« lyder hendes svar.\nMen den forklaring er Enhedslistens retsordfører, Pernille Skipper, ikke tilfreds med:\n»Det er et emne, som er meget vidtrækkende. Hvis det er sandt, at der er foretaget overvågning mod COP15 eller mod danske borgeres internetkommunikation, så er det et statsanliggende. Det handler om relationen mellem Danmark og USA, og statsministeren bør blande sig, hvad hun jo også har gjort tidligere,« siger Pernille Skipper.\n»Vi kan ikke tvinge hende i samråd, hvis hun ikke vil møde op og svare på spørgsmål, men det er meget beklageligt for at sige det mildt.«\n’De holder sig for ører og øjne’\nSamrådet blev indkaldt efter en forespørgselsdebat i Folketinget torsdag i sidste uge, hvor både statsministeren, justitsministeren og forsvarsministeren var på talerstolen for at svare på spørgsmål om NSA’s aktiviteter rettet mod Danmark.\nForespørgselsdebatten blev afholdt på dagen, hvor Information kunne offentliggøre et dokument, der viste, at NSA spionerede mod COP15-klimaforhandlingerne i 2009, og at de amerikanske spioner tilsyneladende opsnappede et centralt dansk forhandlingsdokument. På trods af den nye dokumentation afviste forsvarsminister Nicolai Wammen (S) at undersøge sagen og fastholdt i stedet regeringens udsagn om, at der ikke er »grundlag for at antage, at NSA – eller for den sags skyld andre amerikanske efterretningstjenester – retter ulovlige efterretningsaktiviteter mod Danmark.«\nEn forklaring som den danske regering har holdt fast i siden Edward Snowden-afsløringerne begyndte at rulle i sommer, men som ifølge Pernille Skipper ikke er dækkende:\n»De svar, vi har fået indtil videre, er meget utilfredsstillende. Jeg tror, at enhver kan se, at en masse peger på, at der foregår overvågning fra amerikanske efterretningstjenesters side. Den mængde af dokumenter, der er kommet fra Edward Snowden, tyder jo både på, at der er foretaget overvågning i forbindelse med COP15 på dansk jord, og at der er bagdøre i store almindelige it-virksomheder, hvor almindelige danskeres kommunikation foregår til dagligt,« siger hun.\n»Blot at holde sig for øjne og ører og lade, som om der ikke er nogen grund til at antage, at det foregår, det holder simpelthen ikke. Det er for vigtigt et spørgsmål til, at den danske befolkning skal stille sig tilfreds med ikke at få en forklaring«.\nDet er forsvarsminister Nicolai Wammen, der er sat til at håndtere sagen på vegne af regeringen, men han har ikke ønsket at give interview til Information eller på anden måde uddybe, hvorfor regeringen fastholder, at der ikke er nogen grund til at undersøge spionagen nærmere.\nEn dato for samrådet er endnu ikke fastsat.\n07. februar, 2014 - 08:59\nHvis man ikke går seriøst ind i det her, og glider af på det, og accepterer at ministrene ikke vil udtale sig. Så har en grænse flyttet sig her i landet for hvor meget man tillader udenlandske efterretningstjenester at spionere borgerne. Andre lande accepterer dette i langt mindre grad.\nDerfor er det vigtigt at fastholde at vi, borgerne i landet, har krav på at få en fyldestgørende redegørelse. Og ikke bare en "antagelse".\nHvis ikke, begynder det at ligne et brud på Grundloven.\nUffe Illum, Uni Machanga, Orla Finn Pedersen, Lykke Johansen, Laust Persson, Karsten Aaen, Henrik Christensen, Kim Kristensen, Mona Jensen, Torben Arendal, Torben Selch, Claus Oreskov, Ib Christensen, Mihail Larsen, Jens Kofoed, Preben Bollerup, Olav Bo Hessellund, Dorte Sørensen, Tue Romanow, Daniel Hansen, Rasmus Kongshøj, Niels Engelsted, Martin Mørch, Morten Andersen, lars abildgaard, Espen Bøgh, Holger Madsen, Jacob Jensen, Rune Petersen, Jens Overgaard Bjerre, Steffen Gliese, Alan Strandbygaard og Janus Agerbo anbefalede denne kommentar\n07. februar, 2014 - 09:04\nAmerikanernes overtagelse af DK er snart komplet. De ejer vores regering, har vetoret over vores energiforsyning og om lidt har de købt Nets, så de også har ejer vores økonomi.\nHTS har ingen interesse i at gøre sig upopulær hos sine bosser.\nUffe Illum, Lykke Johansen, Michael Madsen, Colin Bradley, Henrik Christensen, Kim Kristensen, Torben Arendal, Torben Selch, Claus Oreskov, Ib Christensen, Bjarne Andersen, Søren Bro, Mihail Larsen, Søren Roepstorff, Rasmus Kongshøj, Morten Andersen, lars abildgaard, Niels Engelsted, Espen Bøgh, Lise Lotte Rahbek, Holger Madsen, Janus Agerbo, Rune Petersen, Alan Strandbygaard og Katrine Visby anbefalede denne kommentar\n07. februar, 2014 - 09:17\nMartin Madsen, nok er der solgt en del af DONG til Goldman Sachs men det er ikke hele Danmark, der findes, tro det eller lad være, noget uden for København. Så at påstå at andre har vetoret over landets energiforsyning er et typisk københavner hysteri der tror at de er hele landet og verdens centrum.\nVi er mange der er bedøvende ligeglad med hvad de lokale forhold er i København, men vi får dem smækket i hovedet som om at det er hele landet der er ved at gå under når der sker det mindste i København, godt bakket op af vores medieliderlige lands politikere.\nAt Statsministeren ikke vil i samråd om NSA viser jo bare at de støtter fuldt op om overvågning så længe det ikke er dem selv der overvåges. Den anden side er at at de intet aner om det tekniske og hvilken betydning det har for befolkningen og virksomhederne og for en sjælden gang vælger de at holde munden lukket om noget de ikke ved noget om.\nMartin Mørch, ellen nielsen, Per Thorsen og Jens Overgaard Bjerre anbefalede denne kommentar\n07. februar, 2014 - 09:33\nAl det pis med et folkeligt demokrati er en blevet til skrøne. Politikerne er blevet fuldstændig kolde i røven overfor de demokratiske processer. Et samfund skal også bygges på menneskelige værdier ikke kun på politisk taktik.\nUffe Illum, Uni Machanga, Orla Finn Pedersen, Lykke Johansen, Michael Madsen, Laust Persson, Karsten Aaen, Troels Kirk, Kim Kristensen, Leif Høybye, Torben Selch, Claus Oreskov, Anne Eriksen, Rasmus Kongshøj, Morten Andersen, Janus Agerbo, Rune Petersen og Søren List anbefalede denne kommentar\n07. februar, 2014 - 09:48\nHvis pressemonopolet (TV2) havde syntes det her var et problem, ville det kunne tvinge Helle T til i huj og hast at stille op til interwiev på DIREKTE TV max 4 timer efter at monopolet havde truffet beslutningen.\nTeksten "Hvor bliver du af Helle ?" ville rulle over TV2-news skærmen indtil hun dukkede op.\nPressemonopolet har det helt fint med at USA holder et øje med alle dissidenter - ikke mindst dem med dansk statsborgerskab.\nAt den medfølgende industrispionage så dagligt lukker europæiske firmaer - og dermed indirekte danske underleverandører, er så den pris VI har valgt at betale.\nDet store VI er pressemonopolets (ofte kaldet konsensus-pressens) adelsmærke.\nDet dukkede med stigende intensitet efter Nissen-kuppet i 2005, hvor "de røde lejesvende" blev fjernet fra DR's bestyrelse.\nTilbage i demokratiets (partipressens) tid, ville folk være døde af grin, hvis en journalist havde brugt første person flertal - VI - i nogen som helst politisk sammenhæng !!!\nI dag er det helt normalt dagligt at blive belært om, hvad VI tænker og føler.\nDet repræsentative demokrati blev udtænkt i en tid, hvor folk mødtes i forsamlingshuse og diskuterede politik.\nForfatningerne havde ikke taget højde for medie-magten - dels var den ikke så stor, dels blev den hurtig pluralistisk (A-pressen vs borgerlige medier).\nUden en ny forfatning, der tager højde for pressens in-apellaple magtmonopol, vender demokratiet ikke tilbage.\nUffe Illum, Lykke Johansen, Michael Madsen, Katrine Visby, Karsten Aaen, Eva eldrup, Torben Arendal, Claus Oreskov, Jens Kofoed, Søren Roepstorff, Olav Bo Hessellund, Daniel Hansen, Heinrich R. Jørgensen, Rasmus Kongshøj, Morten Andersen, Sup Aya Laya, Rune Petersen, lars abildgaard, Jens Overgaard Bjerre og Holger Madsen anbefalede denne kommentar\n07. februar, 2014 - 09:55\nNej, og i bruger jo heller ikke betalingskort derude hvor kragerne vender..\nLykke Johansen og Eva eldrup anbefalede denne kommentar\n07. februar, 2014 - 10:02\nDer var en fodboldkamp i Jylland, der skulle fløjtes igang og spillerne stod og stampede.\nHva' sagde dommeren, vi har glemt bolden, skide være med det, sagde en spiller, lad os bare komme igang!\nSebastian og Information går som så ofte igang uden bold og pisker deres stemning igang og en del hopper på den oppiskede stemning.\nHTS har svaret pænt og nydeligt på hvem, der skal svare på spørgsmål, men skide være med det, lad os bare komme igang.\nJeg synes at Information er bedre til kejsersnit, selvom det også er rigtig træls at læse om over fem til seks uger.\nSelvfølgelig afviser hun at tale om det. Det gælder jo rigets sikkerhed!\n07. februar, 2014 - 10:27\nDet undrer mig meget! Helle er jo ellers kendt for at glade sig over en rolle som budbringer af succeshistorier og andre gode nyheder. Og er det ikke en god nyhed, at Danmark er det eneste land i hele verden, hvor der ikke foregår ulovig aflytning fra NSA?\nUffe Illum, Lykke Johansen, Michael Madsen, Morten Andersen, Katrine Visby, Karsten Aaen, Kim Kristensen, Henrik Christensen, Holger Madsen, Filo Butcher, Stig Bøg, Claus Oreskov, Per Jongberg, Hans Paulin, Daniel Hansen, Heinrich R. Jørgensen, Rasmus Kongshøj, Martin Mørch og Rune Petersen anbefalede denne kommentar\n07. februar, 2014 - 10:34\nDet er et skønt billede. Stor ros til fotografen.\nLaust Persson, Henrik Christensen, Tue Romanow og Sup Aya Laya anbefalede denne kommentar\n07. februar, 2014 - 10:35\nSå vidt man kan tælle, så har HTS / Regeringen i realiteten et meget solidt flertal af de demokratisk valgte medlemmer af Folketinget bag sig , når der er tale om udenrigspolitik og relationer til andre stater ( - herunder også i NSA-spørgsmålene og i andre sikkerhedspolitiske spørgsmål.).\nOg der er næppe grund til at tro, at vælgernes aktuelle holdning skulle afvige fra flertallet i Folketinget.\nDet er blot en objektiv konstatering ! - og i øvrigt er Regeringens håndtering og folketingsflertallets holdning da vist OK, selv om Enhedslisten er utilfreds.\n07. februar, 2014 - 10:42\nDen der tier, samtygger, siger man. Desuden siger man i juraen, "at den der ved, - eller burde vide". Og endelig er det at intet gøre, også en ansvarsdrivende beslutning.\nSå mon ikke man skal forholde sig til, at dette faktisk er statsministerens måde at sige, at alle mistanker er rigtige.\nUffe Illum, Lykke Johansen, Michael Madsen, Katrine Visby, lars abildgaard, Holger Madsen, Stig Bøg, Arne Thomsen, Søren Roepstorff, Heinrich R. Jørgensen og Martin Mørch anbefalede denne kommentar\n07. februar, 2014 - 11:17\nJesper Jepsen, hvad er det for en omgang forvrøvlet anti-københavneri du der fyrer af ?\n07. februar, 2014 - 12:00\nJeg kan ikke lade være - men bør statsministeren ikke trækkes i lønnen, når hun nægter at møde op til et udvalgsmøde i Folketinget Hvis nej så bør ledige heller ikke trækkes i deres udbetaling, hvis de nægter at møde op til en kontrolsamtale . Der skal vel være lighed for loven?????????????\nUffe Illum, Michael Madsen, Colin Bradley, Henrik Christensen og Jesper Wendt anbefalede denne kommentar\nAk ja, vi kan endnu engang konstatere, at Lord Nelson ikke har levet forgæves:\n"You know, ..., I have only one eye,— I have a right to be blind sometimes . . . I really do not see the signal!"\n07. februar, 2014 - 12:54\n"har HTS / Regeringen i realiteten et meget solidt flertal af de demokratisk valgte medlemmer af Folketinget bag sig"\nDe har sikkert også amerkanerne bag sig, solidt - men har de befolkningen bag sig ? Næppe.\n"i øvrigt er Regeringens håndtering og folketingsflertallets holdning da vist OK"\nNej, netop ikke, og ikke engang 'da vist'.\nUffe Illum, Michael Madsen, Eva eldrup, Søren Roepstorff og Sup Aya Laya anbefalede denne kommentar\n07. februar, 2014 - 14:02\nEr der ikke efterhånden gået inflation i at kalde forskellige ministre i samråd om hvad som helst.\nDet er snart ikke til at tage de kritiske politikere fra EL og oppositionen alvorligt mere.\nJesper Wendt, Anne Eriksen og Helle Walther anbefalede denne kommentar\n07. februar, 2014 - 14:04\nIllustrationen gav mig umiddelbart to associationer: den ene "hun drejer os en knap", den anden "et talende jakkesæt".\nTeksten gav mig denne: http://dbastatic.dk/pictures/pictures/c4/91/e9ba-93d6-4cec-86c7-c7a57150...\n07. februar, 2014 - 14:33\nDet må være en løgn af dimensioner, hvis Thorning selv ikke vil fremsige den.\nKatrine Visby og Claus Madsen anbefalede denne kommentar\n07. februar, 2014 - 14:54\nØ lider ind i mellem af en form for paranoia, de får besked fra FE, der ikke er noget at komme efter. Jeg husker fra COP 15 om et hemmeligt papir , der blev lækket ved uheld, det var et forhandlingsoplæg, Connie Hedegård var ude og bagatellisere det, måske de ter det der hentydes til fra FE side?. Men også jeg er grundig træt af Ø og Skippers idelige, jaaaa men vi tror nu osv osv... har de virkelig ikke noget andet at komme med. hvorfor støtter de en regering som de løbende mistænker for alt mulig vås, De bruger så mange penge på samråd. Ofte uden grund.\nDF og V som er i opposition og selv vil til magten gør alt, for at indkalde til samråd, men Ø behøver såguda ikke finde hår i suppen konstant for at puste til ilden og gøre, hvad de kan for at få væltet den regering de selv peger på, er de masokister. De skulle slappe lidt af det ville klæ`dem.\nDet er ikke HTS område, hun har svaret. Løkke nægtede også samråd i sin tid det samme gjorde Rønn , Fogh kom aldrig i samråd. Og hvorfor ikke, der var da rigeligt at komme efter.\n07. februar, 2014 - 14:55\n'.... kalde forskellige ministre i samråd om hvad som helst.'\nDet, at der kræves afklaring af spionage og aflytning af store dele af befolkningen, virksomheder og nu COP15 er vel ikke 'hvad som helst'.!\nOg at statsministeren ikke ønsker at deltage er til dels meget sigende og lader døren på vidt gab for spekulationer og til dels meget opsigtvækkende.\nlars abildgaard, Uffe Illum, Tue Romanow, Morten Andersen, Niels Mosbak, Karsten Aaen, Eva eldrup, Colin Bradley, Erik Jensen , Lise Lotte Rahbek, Henrik Christensen, Olav Bo Hessellund, Dorte Sørensen og Janus Agerbo anbefalede denne kommentar\n07. februar, 2014 - 15:04\nÅrsagen til de mange samråd, ER jo at regeringen IKKE vil udtale sig. De vil end ikke fyre en minister der direkte lyver, men lade det være op til et samråd. Glædeligt at EL beder om alle de samråd, stort set de eneste vagthunde, engang imellem med DF, der stiller de mange undrende spørgsmål, som befolkningen også gør det.\nHTS dukker nakken, sagen har international karakter og mange lande stiller sig undrende over metoderne ved COP15 - Det bør derfor svare på at Chefen selv - men hun er godt klar over at så rykker regerings møgsager ind i statsministeriet - og så er hun i fokus. Derfor skubber hun sagen fra sig, og lader de andre ministerier drukne om de vil - bare hun kan sidde og fægte afværgende, om hun IGEN ikke har ageret den tilsynspligt som hun er Pålagt!\nUffe Illum, Michael Madsen, Tue Romanow, Morten Andersen, Karsten Aaen, Eva eldrup, Erik Jensen , lars abildgaard, Sup Aya Laya og Britta Hansen anbefalede denne kommentar\nDet er helt korrekt at HTS med S og sammen med de andre borgerlige partier sidder på et solidt flertal i folketinget. Så demontering af velfærdsstaten, voldtægten af samfundets svageste medborgere og den aktivistiske udenrigspolitik, det liberalistiske udsalg af samfundets sidste værdier, hele katastrofekursen kan trygt fortsætte indtil skuden synker og kongeriget på ny styrtes i grus.\nDet er hvor det solide flertal bærer os hen: mod samfundsøkonomisk ruin og social destabilisering.\nDet er skriften på væggen.\nUffe Illum, Michael Madsen, Tue Romanow, Karsten Aaen, Erik Jensen , Lise Lotte Rahbek, Jesper Wendt, Sup Aya Laya og Jakob Silberbrandt anbefalede denne kommentar\n07. februar, 2014 - 15:26\nKarin Bennedsen skrev:\n"Det er snart ikke til at tage de kritiske politikere fra EL og oppositionen alvorligt mere."\nJa, lad os dog afskaffe det besværlige demokrati og få en Führer i stedet, fri for EL og anden kritisk oppositon.\nlars abildgaard, Uffe Illum, Karsten Aaen, Eva eldrup og Erik Jensen anbefalede denne kommentar\n07. februar, 2014 - 15:57\n@ Jesper Jepsen.\n"så længe det ikke er dem selv der overvåges"\nMen det er jo netop dem selv der bliver overvåget. Det mageløse ved den danske regering er jo netop op det, at de i modsætning til alle andre regeringer i Europa stiltiende accepterer det.\nJa værre endnu det nægter og afviser. Ja de forsøger sågar at miskreditere Snowden ved udtalelser som. "Vi finder ingen grund til at undersøge påstande". PÅSTANDE??? Dokumenter der med NSAs stempel Dokumenterer Aflytning og spionage bliver i regeringens mund en påstand.\nPS. hvad lokalt tilhørsforhold angår: jeg er også fra Jylland men jeg er fandeme ikke ligeglad med det her. Excuse me my french.\nUffe Illum, Henrik Christensen, Michael Madsen, Tue Romanow, Karsten Aaen, Colin Bradley, Lise Lotte Rahbek, Mona Jensen og Sup Aya Laya anbefalede denne kommentar\n07. februar, 2014 - 16:28\nHTS udmelding må opfattes som en ren indrømmelse af, at hun ved Amerika via NSA har spioneret mod danske statsborgere, - men vil ikke offentligt erkende det.\nIgen sætter hun sig udenfor diskussion med befolkningen på sin sædvanlige arrogante måde, som slet ikke er en demokrat eller socialdemokrat værdig.\nspørgsmålet r nu hvor meget regeringen frivilligt udleverer om danskerne til NSA, som er i strid med dansk lovgivning?\n- Noget tyder på det ikke r så lidt endda, så vi må håbe på Edward Snowdens afsløringer fremover vil løfte lidt af sløret for bedraget overfor danskerne fra regeringens side.\nMed den lukkede holdning som HTS lægger for dagen syntes det nærmest der kan drages en parallel direkte til NSAs holdning, som HTS har antaget som den rigtige, og ufrivilligt får man den tanke, at HTS helst ser Danmark indlemmet som en "ny stjerne i det Amerikanske flag"?!\nlars abildgaard, Uffe Illum, Michael Madsen, Karsten Aaen, Erik Jensen , Mona Jensen og Sup Aya Laya anbefalede denne kommentar\nDanmark og danskerne må erkende at den slags overvågning vil blive forsøgt ved enhver lejlighed.\nVi, den danske stat skal blive bedre til at beskytte os imod denne overvågning da det i høj grad går ud over vores konkurrence evne, både som stat og for vore firmaer. Det skulle undre mig meget om ikke Danmark har både de teknologiske resourcer samt knowhow til at iværksætte et projekt der kan hjælpe os alle.\nDet er selvfølgelig en samfundsopgave der skal løftes af staten og betales via skattebiletten. Gør vi ikke noget selv så fortsætter det bare, det er jo ikke kun NSA men selvfølgelig alle mulige andre stater der bruger samme metoder, NSA blev bare opdaget.\nI tiden før Snowden så blev vi jo næsten dagligt bombarderet med nyheder om kinesisk spionage her og der...det får ikke så megen omtale længere men skulle da undre om de er stoppet med deres julelege.\n07. februar, 2014 - 16:31\nFint, at statsministeren ikke lader sig koste rundt efter ELs forgotdtbefindende - god statsmandsstil !\n07. februar, 2014 - 17:36\nRegeringens svar er, at der ikke er grund til at antage at amerikanske efterretningstjenester retter ulovlig efterretningsvirksomhed mod Danmark. Det må betyde, at aflytning af diverse personer og delegationer under COP mødet i København var lovlige. Hvad er det for en spændende lov, det står i. Kan den ikke offentliggøres, så vi andre også kan læse den.\nlars abildgaard, Michael Madsen, Uffe Illum, Tue Romanow, Karsten Aaen, Colin Bradley, Claus Madsen og Søren Bro anbefalede denne kommentar\n07. februar, 2014 - 18:46\nDet er en naturlig del af en markedsøkonomi, at al "skidtfisken" der kommer i nettet - det industri-spionage relevante - der kommer skønt man var på udkig efter noget andet - simpelthen er for værdifuldt til at kaste ud igen.\nDet vil - enten for betaling - og/eller som del i "patriotic act" (amerikanerne er meget patriotiske) komme amerikanske konkurrenter til gode.\nDet er fuldkommen skrup-umuligt at forestille sig noget som helst andet.\nAmerikanernes uklare benægtelser er - i det omfang det overhovedet kan kaldes benægtelser - ikke noget de forventer, at nogen skulle tro på.\nDe er selv godt klar over, at det her er noget lort.\nMichael Madsen, Karsten Aaen og Claus Madsen anbefalede denne kommentar\n07. februar, 2014 - 18:49\n"Og selvføligelig skal alle sager ikke eskaleres op til topchefens bord i første omgang."\nNej bevares, overvågning af rigets interesser, er da en bagatel.\nlars abildgaard, Michael Madsen, Uffe Illum, Tue Romanow, Karsten Aaen og Lise Lotte Rahbek anbefalede denne kommentar\n07. februar, 2014 - 23:22\nAmerikanernes overtagelse af DK er snart komplet.\njaså - og kineserne har snart opkøbt USA så det bliver dem der kommer til at eje os.\nI denne sag gælder: Qui s'excuse s'accuse. Så det er ganske klart hvorfor Helle ikke kan/vil deltage.\n07. februar, 2014 - 23:57\nDet var måske på tide, at nogen efterfølger et godt eksempel fra Tyskland – hvor CCC har indgivet politianmeldelse mod kansleren, indenrigsministeren og lederen af deres forfatningsbeskyttelse – der alle har været lige så tavse om NSA-lovovertrædelserne, som de selveksponerede medløbere herhjemme -\nMeld dem til tolipiet – PET undersøger … :-)\nMichael Madsen, Tue Romanow, Britta Hansen og Torben Selch anbefalede denne kommentar\n08. februar, 2014 - 07:07\nFå timer efter afsløringen af Virginia Nulands bemærkninger, "fuck the EU", er nyheden forsvundet fra de danske medier igen. Det er antagelig de færreste danskere, der overhovedet er i stand til at placerer Obamas rådgiver i europæiske spørgsmål.\nI CNN klager Wolf Blitzer over, at NSA ikke gør deres arbejde - altså sørger for at amerikanske diplomater, som de eneste i denne verden er fritaget for aflytning og overvågning. Skadefryden over, at det netop er en amerikansk diplomat, som er kommet i fedtefadet er ikke helt lille, hverken i Bruxelles eller i Berlin.\nUdprægede venner af USA i kansler Merkels parti, som eksempelvis Elmer Brok, der samtidigt gennem EU-parlamentet er grundigt informeret om EUs aktiviteter i Ukraine, betegner Nuland som uvidende i sagen, og da fru Nuland samtidigt har lagt sig ud med EUs ansvarlige, nemlig fra Ashton, er der her en ny strid mellem EU og USA med Berlin i en central rolle.\nMens den danske regering med sikkerhed følger godt med, påkalder sagen sig mildt sagt ikke den helt store interesse i de danske medier eller den øvrige danske offentlighed.\nDet undrer ingen, som kender kongeriget.\nBritta Hansen og Dorte Sørensen anbefalede denne kommentar\n08. februar, 2014 - 08:28\nIkke så sært, at den danske venstrefløj er ved at udslette sig selv.\n08. februar, 2014 - 12:48\nJeg har et godt spørgsmål: Er den overvågning der foregår lovlig? Og i så fald, hvornår blev det vedtaget?\n08. februar, 2014 - 13:06\nDer er nok ingen af os, der bryder sig om tanken om at være overvåget, men ikke desto mindre, så er det hemmelige politi (PET og FE) en uundværlig del af af statens magtstruktur. Det indebærer også, at vi deler oplysninger med vore alliereders efterretningstjenester, og derfor selvfølgelig heller ikke kan sætte f.eks. NSA i miskredit.\nDet er en kendsgerning, uanset om vi kan lide det eller ej, og at indkalde statsmisteren i samråd om spørgsmål, der vedrører de hemmelige tjenester, er ren chikane, og når det er venstrefløjen, der indkalder, ved jeg næsten ikke, hvad jeg skal kalde det.\nDe danske borgere har ikke krav på at få indsigt i de hemmelige tjenesters aktiviteter - uanset, om vi kan lide det eller ej, så tag lige at slappe lidt af.\n08. februar, 2014 - 15:15\nDen danske regering er utvivlsomt glad for sine efterretningstjenester. Dog tror jeg ikke, at hverken Thorning-Schmidt eller N. Wammen vil tage til Berlin og sige til kansler Merkel, at hun slet ikke skal bekymre sig om NSAs tilstedeværelse i kanslerkontoret. Det tror jeg ærligt talt, fru Merkel ville betragte som et bevis på fuldstændig mangel på begavelse. Man må derimod antage, at også den danske regering finder det bizart, at NSA leder efter terrorister netop i kanslerkontoret og på kanslerens telefon.\nMen der er sikkert også noget andet end terrorister, de leder efter. Sådan omtrent som når fru Nuland bliver aflyttet i Ukraine, dvs politisk information. Og så har tyskerne også et solidt grundlag for at tro, at der desuden foregår en omfattende hacking af tyske virksomheder - fra UK og USA forstås, men selvfølgelig ikke udelukkende. Der er altså også tale om økonomisk spionage.\nNøjagtigt hvilke ændringer afsløringen af totalovervågning fører til på det politiske, tekniske og juridiske plan på initiativ af den tyske regering og EU-kommissionen, står ikke helt klart. Det står til gengæld klart, at den danske regering har stukket hovedet i sandet og lader som om, den ikke fatter et muk af hele sagen.\n08. februar, 2014 - 15:42\nMon ikke Frau Merkel kan fortælle dig om forskellen på den magt/indflydelse BfV har i forhold til NSA sammenlignet med PET/FE?\nGrundloven § 72\nEftersom staten ikke kan garantere overstående anser jeg samfundskontrakten for opsagt.


Skal danskerne slippe for at betale skat af museumsbesøg, bøger og biografture? - Kristeligt Dagblad\nTidligere minister Søren Pind mener, at et kulturfradrag på mellem 10.000 og 20.000 kroner per borger kan være med til at sikre et mere mangfoldigt dansk kulturliv. Socialdemokraternes kulturordfører, Kasper Sand Kjær, mener derimod ikke, at et fradrag vil gøre en forskel for hverken kulturlivet eller danskerne. Foto: Thomas Lekfeldt/Ritzau Scanpix\n18. november 2020, kl. 9:00, opdateret kl. 18:23\nAf Evander Pedersen og Sara Mathilde Gosmann\nEn måde at understøtte kulturlivet på under coronakrisen er at indføre et skattefradrag på museumsbesøg, kunst og bøger. Det mener tidligere minister Søren Pind, der også ser fradraget som en mulighed for at brede kulturen ud til flere. Kulturordfører Kasper Sand Kjær (S) kalder fradraget for ”en skattelettelse til de rigeste”\nDanmarks økonomi skal sparkes i gang. Og kickstarten skal blandt andet indeholde en markant forøgelse af det såkaldte håndværkerfradrag, så man fremover kan trække op til 25.000 kroner fra i skat på både service- og håndværkerydelser, lød det fra regeringen i sidste uge.\nMens nogle glædede sig over regeringens udspil, undrede andre sig. For hvorfor ikke benytte coronakrisen som anledning til at lave et fradrag til kulturlivet, som om noget er afhængigt af, at folk igen kan samles?\nDen mangeårige politiker og tidligere minister Søren Pind (V) er en stor fortaler for et skattefradrag på museumsbesøg, biografture, kunst, musik og bøger. Ja, han har faktisk selv slået til lyd for et kulturfradrag ad flere omgange, da han selv var folkevalgt. Og det gør han fortsat gerne. Han forestiller sig et beløb på mellem 10.000 og 20.000 kroner, som danskerne årligt kan bruge på kultur uden at blive beskattet.\nSøren Pind, tidligere minister og folketingsmedlem for Venstre\nHvorfor mener du, at det vil være en god idé at indføre et kulturfradrag?\n”For det første, fordi det bliver borgerne, der rejser erhvervene igen efter coronakrisen. Den tanke kan jeg godt lide. For det andet, fordi vi undgår, at det er staten, der skal rode med tilskud. Det er en privat måde at løse problemerne på, som giver et bedre samspil mellem kulturlivet og borgerne. Og så vil det også gøre kulturen mere tilgængelig rent økonomisk. Kunstnere er kommercielle folk. De kan ikke lide at høre det, men det er de, og samfundet bør understøtte dem.”\nDu har før foreslået et kulturfradrag, blandt andet tilbage i 2002, hvor der ikke var en coronakrise. Hvilke argumenter er der for at indføre et kulturfradrag udover de økonomiske?\n”Det handler om at acceptere og respektere, at kultur er en central del af samfundet. Sproget, musikken, bekendelsen, fortællingen, alt det, der gør, at vi er et land og en nation.\nDet har også den fordel, at man decentraliserer kunstudbredelsen og gør kulturen mere mangfoldig. Det vil gøre kulturlivet bredere og mere kommercielt. Borgere i eksempelvis Himmerland vil få bedre muligheder for at støtte lokal kunst, i stedet for at en lille elite uddeler pengene. I dag er det sådan, at de, der har indflydelse, får penge, og de, der ikke har, får ingenting. Det er grundlæggende en mekanisme, jeg ikke er glad for.”\nHvordan håber du, at et kulturfradrag vil påvirke danskernes kulturforbrug?\n”Jeg håber, at det fremmer nysgerrigheden; at man prøver noget, man ikke er helt tryg ved. I øjeblikket er kulturoplevelser for dyrt for mange danskere, og dels sidder politikere og gør sig til herrer over, hvad der er rigtigt og forkert. Jeg har selv siddet i Københavns kulturudvalg og truffet beslutninger om, hvilke malerier der skal indkøbes. Jeg er ikke imod, at institutioner køber kunst, men befolkningen skal have samme mulighed.”\nMen endnu et fradrag og øget bureaukratisering lyder ikke særlig liberalt, kunne man hævde. Hvad siger du til den indvending?\n”Det er noget sludder. Det er alt-eller-intet-mennesker, der fremfører det argument. Et kulturfradrag er en pragmatisk måde at løse et problem på. Fradrag er bedre end tilskud, for det slipper det enkelte menneske løs. Og hvis man i øvrigt tror på, at samfundet består af myndige borgere, der kan træffe selvstændige valg, så kan de nok også finde ud af at udfylde deres selvangivelse. Der er ingen, der sveder over deres selvangivelse mere. Det var i gamle dage.”\nDet er fortrinsvist de velstillede og ressourcestærke, som går eksempelvis i teatret og på museum. Ender et kulturfradrag ikke med at give økonomisk støtte til nogen, som i forvejen har penge nok?\n”Det synes jeg også er noget sludder. Kultur bør netop ikke være forbeholdt de få. Derfor skal barrieren for at deltage i kulturlivet være så lav som overhovedet muligt, så flere tager del i det. Et kulturfradrag er en af måderne, hvorpå den kan blive lavere. Det er de gode gamle markedsmekanismer, og vi er forhåbentligt kommet videre fra diskussionen om, hvorvidt økonomiske incitamenter virker. Hvis noget fremkommer til en rimelig pris og er et godt tilbud, så løber vand stadig nedad.”\nKasper Sand Kjær, kulturordfører for Socialdemokratiet\nHvad mener du om at indføre et kulturfradrag?\n”Jeg synes ikke, det er måden at gøre det på. Jeg forstår godt præmissen, for det man gerne vil, er jo at få flere til at bruge kulturtilbuddene – og det er et vigtigt mål. Helt generelt skal vi få flere danskere til at udnytte den kultur, vi har at tilbyde herhjemme. Problemet er bare, at et fradrag vil appellere til dem, der i forvejen er storforbrugere. Så i virkeligheden er der bare tale om endnu en skattelettelse til de rigeste. Det ville ikke gøre nogen forskel for kulturlivet overhovedet.”\nMen ville et fradrag ikke netop gøre kulturelle tilbud mere tilgængelige for de mindst ressourcestærke?\n”Hvem er det, der går hjem og indberetter på selvangivelsen? Jeg tror ikke på, at man kan få hele Danmarks befolkning til at sidde og indberette hvert eneste kulturelle arrangement, de har deltaget i i løbet af et år. Det vil efter min vurdering kun være de i forvejen kulturinteresserede, der vil ofre tid på det. Og så er vi jo lige vidt.”\nHvordan mener du så, at man kan gribe opgaven an?\n”For mig at se handler det dels om at øge tilgængeligheden. Der skal ligge kulturtilbud i hele landet, og de skal være til at betale. Men det vigtigste er faktisk at øge relevansen. Flere danskere skal vågne op om morgenen og tænke: ’I dag skal vi på museum’. De skal have en følelse af, at det kunne give mening for dem.”\nHvordan vil du opnå det, hvis du ikke er tilhænger af et fradrag?\n”Den vigtigste erkendelse er, at der ikke findes noget quickfix. Vi kan ikke bare redde kulturlivet med et snuptag. Og vi ved, at der er en social slagside, som vi skal udligne på den lange bane. Derfor handler det om, at de forskellige institutioner skal gøre sig relevante for flere forskellige målgrupper. Det Kongelige Teater har for eksempel gang i en rigtig god strategi. Og så kan vi i øvrigt sætte tidligere ind i folkeskolerne og sørge for at skabe nogle rammer, så flere føler sig inkluderet. Det kunne for eksempel være lokalteater, hvor man kan deltage aktivt.”\nMen en langsigtet indsats udelukker vel ikke et fradrag, der kan virke på den korte bane?\n”Jeg synes bare, fradraget er en rigtig dårlig idé. Det er spild af energi, for det vil ikke ændre noget som helst.”


Microsoft udvikler en ny mobil-enhed med sammenklappelig skærm: Kaldes Andromeda - Computerworld\nEt billede af det patent, som Microsoft blev tildelt tidligere på året.\nMicrosoft udvikler en ny mobil-enhed med sammenklappelig skærm: Kaldes Andromeda\nIfølge en af de mest anerkendte Microsoft-bloggere arbejder Microsoft for tiden på at udvikle en helt ny type mobil computer med kodenavnet Andromeda.\n2. november 2017 kl. 14.24\nMicrosoft har dræbt Windows Phonen, men det betyder ikke, at it-giganten har droppet drømmen om en mobil computerenhed.\nIfølge Poul Thurrott, en af de mest anerkendte og troværdige Microsoft-journalister, så har han over de seneste par uger flere gange hørt om “Andromeda” fra kilder i Microsoft.\nHvis Andromeda nogensinde bliver udgivet, vil det være Microsofts vision på fremtiden.\nIfølge Poul Thurrott vil Andromeda være en lille computerenhed med to skærmpaneler, der via et fleksibelt led kan blive til én skærm.\nDet passer til et patent, som Microsoft tidligere på året har fået godkendt. Tilsvarende fik Microsoft også et patent på en Surface Studio-lignende enhed, før Studio blev offentliggjort.\nLæs om patentet her: Er dette den nye Surface Phone? Microsoft tager patent på en sammenklappelig smartphone\nMicrosoft skulle ifølge Thurrott også i stilhed være igang med at optimere UWP-apps (apps i Windows 10) til den dobbelte skærm, ligesom at en stylus-pen skal være særlig vigtig for produktet.\nDertil kommer, at Microsofts Alex Kipman skulle hjælpe til med hardware-delen. Alex Kipman er opfinderen af både Microsofts Kinect-kamera og senest de futuristiske HoloLens-briller, så måske er AR/VR en vigtig del af Andromeda.\nAndromeda skulle ikke være en telefon, men vil dog supportere opkald og tekstbeskeder.\nDertil kommer forventningen om, at Andromeda har en ARM-processor.\nMicrosoft har samarbejdspartnere, der er i færd med at udvikle bærbare computere med en strømsvage processor-type, men mangler et frontløber-produkt til at vise, hvad det kan bruges til.\nLæs: Microsoft forsøger sig igen med Windows på ARM-processorer - og denne gang ser det ud til at lykkes\nPoul Thurrott skriver dog også, at der er en reel chance for, at produktet aldrig lanceres, men derfor er det stadig interessant at høre om tech-virksomhedernes hemmelige projekter.\nDet hele minder lidt om, da Microsoft droppede Courier-projekt, hvor Microsoft tilbage i 2008 udviklede på en tablet-enhed med to skærme, der havde et design som en notesbog.\nLæs også: Efter ny video med lækket Continuum "2.0": Er der nye Windows-telefoner på vej?\nVideregående IT netværkskursus


King's Kurry Express, Zürich - Restaurantanmeldelser - TripAdvisor\nEuropa Schweiz Zürich Zürich Restauranter i Zürich King's Kurry Express\nStampfenbachstrasse 56, Zürich 8006, SchweizWebsite\nVis også KortSatellit Kortopdateringer er sat på pause. Zoom ind for at se opdaterede oplysninger. Nulstil zoom Opdaterer kortet... Tilbage til kortet Oversigt 4,0 3 anmeldelserFremragende33 %Rigtig god33 %Gennemsnitlig33 %Dårlig0 %Frygtelig0 %13. juli 2014“Good food”5. maj 2013“Bam right out the butt!”Restaurantens åbningstider + Tilføj åbningstiderKØKKENER Indisk, Asiatisk, Fusion, IndonesiskPRIS $$ - $$$OPLYSNINGER Stampfenbachstrasse 56, Zürich 8006, SchweizServiceMadGod prisStemningAlle oplysninger Forbedr denne registrering\nFlere restauranter i Zürich Medlemsvurdering Fremragende1Rigtig god1Gennemsnitlig1Dårlig0Frygtelig0Type rejsendeFamilierParAleneForretningVennerTidspunkt på året Mar.-majJun.-aug.Sep.-nov.Dec.-feb.Sprog Alle sprog Dansk (3)Engelsk (3)Sprog Dansk (3)Engelsk (3)\nSe, hvad de rejsende siger: Denne anmeldelse er maskinoversat fra engelsk Hvad er det? For at du kan få gode råd fra så mange rejsende som muligt, er denne anmeldelse blevet oversat automatisk til dansk, og den er muligvis ikke en tro gengivelse af originalen. Vi håber, at den er en hjælp, når du planlægger din rejse. Vis maskinoversættelser? JaNejDavid NBangkok, Thailand260145Anmeldt 13 juli 2014 Good foodMereHvordan var denne oversættelse?Tak, fordi du indsendte en redigering. Vi gennemgår dit forslag. Vurder denGod OK Dårlig Forbedr oversættelse Tak for din vurdering.\nDenne anmeldelse er maskinoversat fra engelsk Hvad er det? For at du kan få gode råd fra så mange rejsende som muligt, er denne anmeldelse blevet oversat automatisk til dansk, og den er muligvis ikke en tro gengivelse af originalen. Vi håber, at den er en hjælp, når du planlægger din rejse. Vis maskinoversættelser? JaNejfiahefohpehfZürich, Zurich, Switzerland1Anmeldt 5 maj 2013 Bam right out the butt!Hvordan var denne oversættelse?Tak, fordi du indsendte en redigering. Vi gennemgår dit forslag. Vurder denGod OK Dårlig Forbedr oversættelse Tak for din vurdering.\nDenne anmeldelse er maskinoversat fra engelsk Hvad er det? For at du kan få gode råd fra så mange rejsende som muligt, er denne anmeldelse blevet oversat automatisk til dansk, og den er muligvis ikke en tro gengivelse af originalen. Vi håber, at den er en hjælp, når du planlægger din rejse. Vis maskinoversættelser? JaNejapbanerjeeSingapore, Singapore13772Anmeldt 21 juli 2012 closed on sat n sundayHvordan var denne oversættelse?Tak, fordi du indsendte en redigering. Vi gennemgår dit forslag. Vurder denGod OK Dårlig Forbedr oversættelse Tak for din vurdering.\nOpdaterer listen... I nærheden Restauranter i nærhedenDidi's Frieden487 anmeldelser 0,21 km væk Mesa237 anmeldelser 0,27 km væk Drei Stuben212 anmeldelser 0,26 km væk White Elephant335 anmeldelser 0,29 km væk Seværdigheder i nærhedenZurich Tourist Information374 anmeldelser 0,36 km væk Hauptbahnhof1.122 anmeldelser 0,41 km væk Swiss National Museum855 anmeldelser 0,27 km væk Liebfrauenkirche20 anmeldelser 0,19 km væk Forbedr denne registrering\nIndisk, Asiatisk, Fusion, Indonesisk\nStampfenbachstrasse 56, Zürich 8006, Schweiz Placering:


Pludselig forlader den ene sorte tvilling den anden. Og bliver hvid - politiken.dk\nPludselig forlader den ene sorte tvilling den anden. Og bliver hvid\nRace, identitet og køn diskuteres levende i Brit Bennetts roman om to tvillinger, der lever som henholdsvis hvid og sort kvinde i 1950’ernes USA.\nBøger 27. jun. 2021 kl. 19.11\nBrit Bennett: Det der skiller os. Oversat af Juliane Wammen. Gyldendal, 400 sider, 299,95 kroner.\nHvad nu, hvis enæggede tvillinger fik forskellige livsvilkår? Ville de så stadig ligne hinanden? Eller kan miljøpåvirkningen være så stærk, at de bliver vidt forskellige? Det er de evigt fascinerende spørgsmål, som den amerikanske forfatter Brit Bennett arbejder med i ’Det der skiller os’. Med den afgørende krølle, at de enæggede tvillinger i hendes roman, Desiree og Stella, bliver henholdsvis sort og hvid som voksen.\nPigerne vokser op i 1950’ernes sydlige USA i en flække så lille, at den ikke findes på et kort. Ligesom andre i den by har tvillingerne hud så lys, at den næsten kan gå for at være hvid. Til deres mors glæde. I Mallard er tvillingernes mor ikke ene om at være besat af hudfarve. Det er med lys hud og med hvides opførsel og privilegier som ideal, at børn som tvillingerne vokser op. Og det er med Sydstaternes racekonflikter og -fordomme


Smuk og sund med Zenz Organic Hairdressing\nSmuk og sund hos Zenz\nHos Zenz Organic Hairdressing får du eksklusive hår- og skønhedsbehandlinger – altid med miljøvenlige produkter, så du undgår potentielt skadelige kemikalier.\nZenz er den første certificerede grønne salon i verden og Danmarks største grønne frisørkæde.\nHos Zenz kan du være 100% sikker på, at der bliver taget lige så meget hensyn til din sundhed som til kvaliteten af håndværket.\nEgen serie af naturlige produkter\nSkønhedsbehandlingen er ren forkælelse. Dygtige stylister sørger for, at dit hår bliver smukt og sundt, mens du kan nyde friskbrygget økologisk kaffe eller te, hovedbundsmassage og et afslappende fodbad.\nDe syv Zenz-saloner bruger alle deres egen serie af danskproducerede, professionelle hårprodukter, Zenz Organic Products. Produkterne er baseret på naturlige, økologiske og veganske ingredienser i topkvalitet som fx koldpresset avocadoolie og oprenset aloe vera.\nProduktserien indeholder både hårpleje- og stylingprodukter, hudpleje og makeup. Alle er Svanemærkede, og flere er tilmed AllergyCertified og veganske.\nDu undgår skadelige kemikalier, ikke bare i plejeprodukterne men også i alt fra håndklæder til kaffe og rengøringsprodukter. På den måde drager Zenz omsorg for både dig som kunde, for deres medarbejdere og for vores planet.\nVær smuk i lang tid\nFrisørerne har en høj standard og en lidenskab for deres job. Du får en professionel klipning og styling, så du har det godt når du forlader salonen, og din klipning forbliver smuk i lang tid.\nZenz tilbyder gratis analyse af dit hår og hovedbund, og du kan naturligvis få hjælp til at vælge de rigtige produkter til din hårtype og ønsker.\nPrøv også en af kurbehandlingerne. Den ultimative luksus er en detox-kur, der blandes, så den passer perfekt til dit hår. Bare luk øjnene og slap af i en massagestol.\nFarve til hår, bryn og vipper\nDu kan få blandet en unik hårfarve, der passer til dit hår og dine ønsker. Det giver dig et naturligt og flot resultat, og den naturlige hårfarve har en plejende effekt og tilføjer volumen til dit hår.\nFå samtidig farvet dine vipper og bryn. Farverne er allergivenlige og egner sig også til gravide og duftfølsomme mennesker.\nHvis du skal til en speciel begivenhed, måske et bryllup eller en fest, kan stylisterne style dit hår og lægge en smuk makeup - og sørge for, at du føler dig godt tilpas og ser fantastisk ud.\nDu kan booke tid på zenz.dk.\nDu optjener 9% bonus, når du får dit hår plejet hos Zenz og betaler med dit kort fra Forbrugsforeningen. Den nærmest af Zenz syv saloner finder du på fbf.dk.\nNår du køber økologiske produkter på zenz.dk, optjener du 5% bonus med Forbrugsforeningskortet.